




 (
ว.6
) (
เลขที่สัญญา.................../25.......
)[image: ชลบุรีขาวดำ]
	วิทยาลัยการสาธารณสุขสิรินธร จังหวัดชลบุรี
        	29 หมู่ 4 ตำบลบ้านสวน อำเภอเมือง 
       	จังหวัดชลบุรี 20000
    วันที่................เดือน....................พ.ศ.....................
สัญญารับทุนวิจัยวิทยาลัยการสาธารณสุขสิรินธร  จังหวัดชลบุรี
ชื่อโครงการวิจัย....................................................................................................................................................
..............................................................................................................................................................................
สัญญาฉบับนี้ทำขึ้น ณ วิทยาลัยการสาธารณสุขสิรินธร จังหวัดชลบุรี เลขที่ 29 ม.4 ต.บ้านสวน อ.เมือง จ.ชลบุรี 20000 ระหว่าง วิทยาลัยการสาธารณสุขสิรินธร จังหวัดชลบุรี โดยผู้อำนวยการวิทยาลัยวิทยาลัยการสาธารณสุขสิรินธร จังหวัดชลบุรี ซึ่งต่อไปนี้ในสัญญาเรียกว่า ผู้ให้ทุน กับ...........................................................................
ตำแหน่ง............................................... ซึ่งต่อไปนี้ในสัญญาจะเรียกว่า ผู้รับทุน อีกฝ่ายหนึ่ง ทั้งสองฝ่ายตกลง
ทำสัญญากันมีข้อความดังต่อไปนี้
ข้อ 1 ผู้ให้ทุนตกลง ให้ทุนและผู้รับทุนตกลงรับทุนเพื่อดำเนินโครงการวิจัย เรื่อง………………………………..
............................................................................................................................................โดยมีระยะเวลาดำเนิน
โครงการตั้งแต่ วันที่ ................เดือน...........................................พ.ศ. ................................ ถึง วันที่............เดือน
...........................พ.ศ. ..............และมี................................................ เป็นหัวหน้าคณะผู้วิจัยและเป็นผู้รับผิดชอบ โครงการ  ตามแผนงานโครงการวิจัยที่ได้เสนอ
ข้อ 2   ผู้ให้ทุนตกลงให้ค่าใช้จ่ายในการดำเนินโครงการให้กับผู้รับทุน ภายในวงเงินรวมทั้งสิ้น
...................................... บาท (...................................................................) โดยแบ่งจ่ายเป็น 3  งวด ตาม
เอกสารแนบท้าย หมายเลข 1
ข้อ 3 ผู้รับทุนต้องใช้เงินอุดหนุนจาก ผู้ให้ในกิจกรรมที่ได้รับการสนับสนุนเท่านั้น โดยจะต้องควบคุมการใช้จ่ายเงินทุนให้เป็นไปอย่างประหยัด ตามแนวทางการปฏิบัติทางการเงิน บัญชี และพัสดุของผู้ให้ ตลอดจนเตรียมหลักฐานการจ่ายเงินให้ถูกต้อง เพื่อให้ผู้ให้ทุนตรวจสอบตามที่ ผู้ให้ทุนเห็นสมควร
หากมีเงินคงเหลือเมื่อสิ้นสุดโครงการ หรือโครงการต้องยุติไม่ว่าด้วยเหตุผลใด ผู้รับทุนจะต้องส่งรายงานการเงิน และคืนเงินที่เหลือแก่ผู้ให้ทุนภายใน 15 วัน นับแต่วันที่ ผู้ให้ทุนแจ้งให้ทราบ
ข้อ 4 ผู้รับทุนจะดำเนินงานตามโครงการที่เสนอไว้ในเอกสารโครงการวิจัย และเอกสารแนบท้ายหมายเลข 1 ให้ครบถ้วนสมบูรณ์ หากเกิดอุปสรรคไม่สามารถดำเนินการได้ หรือมีความจำเป็นต้องแก้ไขเปลี่ยนแปลงแผนงาน และวิธีการใดๆ ผู้รับทุนจะต้องรีบแจ้งให้ผู้ให้ทุนทราบก่อน ทั้งนี้ ผู้ให้ทุนชอบที่จะยุติการให้ทุนสนับสนุน หรือให้ความเห็นชอบกับการแก้ไขเปลี่ยนแปลงแผนงานได้ตามความเหมาะสม
ในกรณีมีเหตุจำเป็นต้องเพิ่มเติมเปลี่ยนแปลงหรือแก้ไขข้อกำหนด หรือรายละเอียดตามสัญญา หรือเอกสารแนบท้ายนี้ เพื่อให้งานตามสัญญานี้แล้วเสร็จ ถูกต้องกับสภาพข้อเท็จจริง สิ่งแวดล้อม หลักวิชา และก่อให้เกิดประโยชน์ตามวัตถุประสงค์
ข้อ 5 ผู้รับทุนต้องให้ผู้ให้ทุน หรือผู้ที่ได้รับมอบหมายจากผู้ให้ทุน เข้าไปในสถานที่ทำการของผู้รับทุนหรือสถานที่ที่ผู้รับทุนดำเนินโครงการอยู่ เพื่อประโยชน์ในการติดตาม และประเมินโครงการ ทั้งนี้ผู้รับทุนต้องอำนวยความสะดวก ให้แก่ผู้ให้ทุนตามสมควรและเหมาะสม
ข้อ 6 ในการเผยแพร่ข้อมูลข่าวสาร อันเกี่ยวกับผลงานโครงการ ในสิ่งพิมพ์หรือสิ่งอื่นใดก็ตามในแต่ละครั้ง ผู้รับทุนต้องประกาศ หรือระบุเป็นลายลักษณ์อักษรว่า ได้รับการสนับสนุนจากวิทยาลัยการสาธารณสุข       สิรินธร จังหวัดชลบุรี   เป็นภาษาไทย หรือภาษาอังกฤษแล้วแต่กรณี หรือแจ้งข้อความดังกล่าวทุกครั้ง ในบริเวณสำนักงาน วัสดุ และเอกสารที่เผยแพร่โครงการ
ข้อ 7 ผู้รับทุนจะนำส่งผลงาน จำนวน 3 เล่ม และรายงานการใช้จ่ายในโครงการตามเงื่อนไขที่ระบุไว้ในเอกสารโครงการวิจัย และเอกสารแนบท้ายหมายเลข 1 ภายในระยะเวลาที่กำหนด ทั้งนี้ไม่เกิน 1 ปีปฏิทิน              (หนึ่งปี) นับจากวันที่ได้ทำสัญญา ในรายงานการใช้จ่ายเงิน ต้องลงนามรับรองการใช้จ่ายจริง ยกเว้นงานวิจัยต่อเนื่องระยะยาวที่ได้รับอนุมัติจากคณะกรรมการเฉพาะกรณี
ข้อ 8 ผลจากการดำเนินงานต่างๆ ตามสัญญานี้ อันรวมถึงต้นฉบับบทความ สิ่งตีพิมพ์ เป็นต้น เมื่อแล้วเสร็จให้ถือเป็นลิขสิทธิ์ร่วม ของผู้ให้ทุนและผู้รับทุน ทั้งนี้ผู้รับทุนไม่มีสิทธิ์ที่จะนำไปตีพิมพ์เผยแพร่ซ้ำ ดัดแปลงหรือทำสำเนา ก่อนที่จะได้รับอนุญาตเป็นหนังสือจากผู้ให้ทุน โดยมีกำหนดระยะเวลา 2 ปี
ข้อ 9 ผู้ให้ทุนเป็นเจ้าของเครื่องมือ อุปกรณ์หรือครุภัณฑ์ใดๆ ที่ผู้รับทุนได้จัดซื้อ โดยทุนทรัพย์ของผู้ให้ทุน นอกจากจะมีการตกลงกันเป็นอย่างอื่น
ข้อ 10 ผู้รับทุนยอมรับว่า มิได้เป็นตัวแทนหรือกระทำการแทนผู้ให้ทุนแต่อย่างใด ในการปฏิบัติงานตามสัญญานี้ และผู้รับทุนจะป้องกันมิให้ผู้ให้ทุนต้องรับผิดชอบ ในบรรดาสิทธิเรียกร้องค่าเสียหาย ค่าใช้จ่ายหรือราคา รวมตลอดถึงการเรียกร้องโดยบุคคลที่สาม อันเกิดจากข้อผิดพลาดหรือละเว้นไม่กระทำการของผู้รับทุนหรือลูกจ้างของผู้รับทุน
ข้อ 11 ในกรณีที่ผู้รับทุนทำงานไม่แล้วเสร็จตามสัญญา หรือมีเหตุให้ผู้ให้ทุน เชื่อได้ว่าผู้รับทุนไม่สามารถทำงานให้แล้วเสร็จภายในกำหนดสัญญา หรือผู้รับทุนไม่ปฏิบัติตามสัญญาในข้อใดข้อหนึ่ง ผู้ให้ทุนมีสิทธิ์บอกเลิกสัญญาได้ ทั้งนี้ผู้รับทุนจะต้องคืนเงินคงเหลือ ณ วันบอกเลิกสัญญา ตลอดจนวัสดุครุภัณฑ์ที่ผู้รับทุนได้จัดซื้อด้วยทุนทรัพย์ของผู้ให้ทุนทั้งหมดแก่ผู้ให้ทุนภายใน 15 วัน นับแต่วันบอกเลิกสัญญา
ข้อ 13 ถ้าผู้ให้ทุนบอกเลิกสัญญา เพราะเหตุที่ผู้ให้ทุนไม่ปฏิบัติตามสัญญาก็ดี หรือผิดสัญญานี้ก็ดี หรือผู้รับทุนมิได้ดำเนินการตามหลักวิชาการก็ดี หรือปฏิบัติงานด้วยความบกพร่องก็ดี ผู้รับทุนต้องคืนเงิน ที่ได้รับไปทั้งหมดแก่ผู้ให้ทุน พร้อมดอกเบี้ยในอัตราร้อยละ 15 ต่อปี นับจากวันที่รับเงินเป็นต้นไป จนถึงวันที่คืนเงินครบถ้วน ในกรณีนี้ผลงานที่ ผู้รับทุนได้ส่งมอบแก่ผู้ให้ทุนแล้ว ให้ตกเป็นกรรมสิทธิ์และเป็นลิขสิทธิ์ของผู้ให้ทุนโดยผู้รับทุนจะไม่เรียกร้องเอาค่าจ้างใดๆ ค่าตอบแทน หรือค่าเสียหายใดๆ จากผู้ให้ทุน
ข้อ 14 เอกสารแนบท้ายสัญญา
โครงการวิจัยเรื่อง.........................................................................................................................................
..........................................................................................................................................................................................................................................................................................................................................................................

เอกสารแนบท้ายหมายเลข 1: กำหนดระยะเวลาส่งผลงาน และเงื่อนไขการเบิกจ่ายงวดเงิน

สัญญาพร้อมด้วยเอกสารแนบท้าย ซึ่ง ถือว่าเป็นส่วนหนึ่งของสัญญาฉบับนี้ จัดทำขึ้นเป็นสัญญา 2 ฉบับ มีข้อความถูกต้องตรงกัน ทั้ง 2 ฝ่ายได้อ่านและทำความเข้าใจในสัญญานี้พร้อมเอกสารแนบท้าย โดยตลอดแล้ว จึงได้ลงลายมือชื่อไว้ต่อหน้าพยาน และต่างเก็บไว้ฝ่ายละฉบับ

ลงชื่อ................................. ผู้ให้ทุน
   (.............................................)
ผู้อำนวยการวิทยาลัยการสาธารณสุขสิรินธร จังหวัดชลบุรี

ลงชื่อ ......................................... ผู้รับทุน
      (.............................. ................)
 ตำแหน่ง ......................................

ลงชื่อ...................................... พยาน
   (...............................................)
หัวหน้ากลุ่มงานพัฒนาวิชาการ


ลงชื่อ ......................................... พยาน
      (.............................. ................)
 ตำแหน่ง .......................................

